NORAKSTS

|  |  |
| --- | --- |
| 23.07.2020. | Nr.13/31 |

**BIEDRĪBAS “fUTBOLA KLUBS jELGAVA” IESNIEGUMA IZSKATĪŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts), **PRET –** nav, **ATTURAS** – nav,

2020.gada 26. jūnijā saņemts biedrības “Futbola klubs Jelgava” iesniegums ar lūgumu pagarināt sporta objekta būvniecības uzsākšanu par 12 mēnešiem – līdz 2021.gada 23.jūlijam.

Savu lūgumu biedrība “Futbola klubs Jelgava” pamato ar to, ka saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” 4.4.punktu tika pārtraukti visi sporta profesionālās ievirzes un interešu izglītības programmu mācību procesi, tajā skaitā treniņi un sacensības, kas atstāja ietekmi uz biedrības “Futbola klubs Jelgava” darbību un finanšu stāvokli.

2019. gada 28.februārī Jelgavas pilsētas dome pieņēma lēmumu Nr. 2/23 “Konkursa “Apbūves tiesības piešķiršana zemes gabala daļā Kārklu ielā 6, Jelgavā, kas piegul Putnu ielai” izsludināšana” par apbūves tiesības piešķiršanas zemes gabala Kārklu ielā 6, Jelgavā (kadastra apzīmējums 0900 008 0461, kopējā platība 81248m2) daļas 53921m2 platībā (turpmāk – Zemesgabals) konkursa rīkošanu. Tika noteikts, ka sporta objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas.

Uz zemesgabala apbūves tiesības konkursu pieteicās un par konkursa uzvarētāju tika apstiprināts vienīgais konkursa dalībnieks biedrība “Futbola klubs Jelgava” (reģistrācijas Nr.40008089380, juridiskā adrese Rūpniecības iela 77A, Jelgava).

2019.gada 23.jūlijā starp Jelgavas pilsētas domi un biedrību “Futbola klubs Jelgava” tika noslēgts līgums “Par apbūves tiesības piešķiršanu zemes gabala daļā Kārklu ielā 6, Jelgavā, kas piegul Putnu ielai” (Jelgavas pilsētas pašvaldībā reģistrēts ar Nr. ADM/2-1.4/19/130).

Pēc noslēgtā līguma nosacījumiem biedrībai “Futbola klubs Jelgava” būvniecība jāuzsāk ne vēlāk kā līdz 2020.gada 23.jūlijam.

Pēc Jelgavas pilsētas pašvaldības administrācijas Būvvaldes sniegtās informācijas būvniecība nav uzsākta.

Saskaņā ar likuma “Par pašvaldībām” 14.panta otrās daļas 3.punktu, 2019.gada 23.jūlijā noslēgto līgumu “Par apbūves tiesības piešķiršanu zemes gabala daļā Kārklu ielā 6, Jelgavā, kas piegul Putnu ielai” un biedrības “Futbola klubs Jelgava” 2020.gada 26.jūnija iesniegumu, un ņemot vērā apstākli, ka valstī 2020.gada 12.martā tika izsludināts ārkārtējais stāvoklis, kas vienlaikus atstāja ietekmi uz biedrības “Futbola klubs Jelgava” finanšu stāvokli, un ko biedrība iepriekš nevarēja ne paredzēt, ne novērst,

**JELGAVAS PILSĒTAS DOME NOLEMJ:**

1. Pagarināt biedrības “Futbola klubs Jelgava”( reģistrācijas Nr.40008089380, juridiskā adrese Rūpniecības iela 77A, Jelgava) uz zemes gabala Kārklu ielā 6, Jelgavā ( kadastra apzīmējums 0900 008 0461, kopējā platība 81248m2) daļas 53921m2 platībā sporta objekta – futbola treniņlaukumu, bērnu rotaļu laukuma, āra trenažieru laukuma, sporta halles un tiem nepieciešamās infrastruktūras būvniecības uzsākšanas termiņu līdz 2021.gada 23.jūlijam.
2. Jelgavas pilsētas pašvaldības izpilddirektorei I.Škutānei organizēt grozījumu veikšanu 2019.gada 23.jūlija līgumā “Par apbūves tiesības piešķiršanu zemes gabala daļā Kārklu ielā 6, Jelgavā, kas piegul Putnu ielai” (Jelgavas pilsētas pašvaldībā reģistrēts ar Nr. ADM/2-1.4/19/130).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā